lv fr lv fi lv nl es ru fr lv lv en lv lv lv lv lv lv lv lv lv lv lv lv lv lv lv en en en en en lv lv en lt lv en lv lv lv en lt en lv eu lt lv en en lt it lt en ru lv nl en lv lv lv lv en lv lv lv es lv sl fr lv fi lv lv es en es
Par mums – Pilsēta cilvēkiem
Apvienība "Pilsēta cilvēkiem" radusies 2016. gada janvārī ar mērķi veicināt labas pilsētvides ieviešanu Rīgā un citās Latvijas pilsētās. Mēs esam par drošu, ātru un ērtu nokļūšanu no punkta A uz punktu B, neatkarīgi no tā, ar kādu transporta līdzekli pārvietojies - ej kājām, brauc ar velosipēdu, sabiedriskajā transportā vai automašīnā. Pagājušā gadsimta 60. gados un līdz šim ielas Latvijas pilsētās veidotas maksimāli ērtas autotransportam, aizmirstot par gājējiem un velosipēdistiem, kā arī sabiedrisko transportu. Rezultātā arvien vairāk un vairāk cilvēku izvēlas pat salīdzinoši īsas distances veikt ar privāto autotransportu. Tādēļ katru darbadienas rītu un pievakari tūkstošiem rīdzinieku pavada milzīgos sastrēgumos.
Labā ziņa ir tāda, ka šīs ilgstoši pieļautās kļūdas ir iespējams labot, pārveidojot ielas tā, lai tās būtu drošas, ērtas un patīkamas arī gājējiem un velosipēdistiem, kā arī ātri izbraucamas sabiedriskajam transportam. Tādējādi notiks pretējais process - arvien vairāk cilvēku izvēlēsies uz darbu, skolu vai citu galamērķi pilsētā doties kājām, sabiedriskajā transportā vai ar velosipēdu, tā samazinot sastrēgumus pārējiem.
Uz cilvēkiem orientēta, kvalitatīva publiskā ārtelpa, kurā ikvienam būtu droši un patīkami uzturēties.
Ērtas un drošas mobilitātes iespējas pilsētā un ārpus tās ikvienam neatkarīgi no vecuma un veselības stāvokļa.
Vides aizsardzība, iedzīvotāju veselības veicināšana. 0 bojāgājušie un smagi ievainotie ceļu satiksmes negadījumos Rīgā un ārpus tās.
Biedrības uzdevumi mērķa sasniegšanai ir:
Informēt sabiedrību par pilsētu ilgtspējīgas attīstības un mobilitātes jautājumiem.
Veicināt pārvietošanos pilsētās ar kājām, velosipēdu un sabiedrisko transportu.
Veicināt multimodālas transporta sistēmas attīstīšanu Rīgā un ārpus tās.
Veicināt ielu pielāgošanu cilvēkiem ar kustību traucējumiem un vecākiem ar bērnu ratiem.
Veicināt ielu pārbūvi, padarot tās drošas mazākaizsargātajiem ceļu satiksmes dalībniekiem.
Veicināt pilsētu gaisa kvalitātes uzlabošanos, trokšņa piesārņojuma samazināšanos un aktīvu dzīvesveidu, tādējādi uzlabojot pilsētas iedzīvotāju veselības stāvokli.
Veicināt pilsētvides vizuāli estētiskās kvalitātes uzlabošanu.
Vērsties valsts un pašvaldību institūcijās, kā arī tiesā un aizstāvēt savu biedru, rīdzinieku un pārējo Latvijas iedzīvotāju tiesības vai ar likumu aizsargātās intereses.
Biedrības mērķu sasniegšanai veikt citas ar likumu atļautas darbības.
Logo 3000x3000px (.png / .jpg)
Logo ar tekstu apakšdaļā (.png / .jpg)
Logo ar tekstu blakus (.png / .jpg)
Šobrīd mūsu komandā un atbalstītājos ir dažādu jomu speciālisti - programmētāji, arhitekti, komunikācijas speciālisti, mārketinga speciālisti, pilsētvides speciālisti, bet mūs visus vieno tas, ka esam patriotiski noskaņoti cilvēki, kuriem ir sapnis par labāku pilsētvidi. Kopā mūsu biedrībā ir vairāk nekā 100 dalībnieku.
Ja arī Tev ir sapnis par labāku pilsētvidi - pievienojies mums!
Ropažu iela 14 k-1 - 105, Rīga, LV-1039